Да пресметнем колко е
осем делено на нула цяло и четири десети.
Постави видеото на пауза и опитай самостоятелно,
преди да го пресметнем заедно.
Добре.
Един начин да подходим към задачата
е да разгледаме всички числа, изразени като десети.
Може да попиташ: "Защо като десети?"
Току-що описах делителя като четири десети.
А колко ще е осем, представено като десети?
Знаем, че едно цяло е равно на десет десети.
Значи осем цели са равни на 80 десети.
Ще запиша това ето тук.
Вместо осем можем да запишем 80 десети.
Осемдесет десети ще разделим на това –
на четири десети.
Просто записвам тук четири десети.
Ако имаме 80 от нещо,
и ако го разделим на групи от по четири от това нещо,
колко равни групи ще получим?
80 делено на групи от по четири,
или 80 делено на 4 – осем делено на четири...
Всъщност ще го запиша.
Това е равно на 80 върху 4,
или на 80 делено на 4.
Осем делено на четири е равно на две,
значи 80 делено на 4 е равно на 20.
Значи 8 делено на нула цяло и четири десети е равно на 20.
Друг начин, по който можем да разглеждаме това,
е да представим осем делено на 0,4
като осем върху 0,4,
върху нула цяло и четири десети.
Ако искаш да преработим това,
можеш да кажеш: "Можем ли да умножим числителя
и знаменателя по някаква стойност,
за да се отървем от десетичната дроб в знаменателя."
Да, можем да умножим знаменателя по 10.
Ако не искаме да променим стойността на първоначалната дроб,
трябва да умножим и числителя по същата стойност.
Какво получаваме?
Това ще бъде равно на –
тук в знаменателя получаваме четири.
Така се отървахме от десетичната дроб.
В числителя получаваме 80.
Отново, имаме 80 върху 4, което е равно на 20.
Да решим още един пример,
но в този случай ще работим със стотни.
Да кажем, че искаме да пресметнем
колко е 48 делено на 0 цяло и 24 стотни
или делено на 24/100?
Постави видеото на пауза и опитай самостоятелно.
Тук ще направим нещо много подобно.
Сега работим със стотни,
така че можем да опитаме да изразим всичко
като стотни.
48 на колко стотни е равно?
Знаем, че едно е равно на сто стотни.
Тогава 48 е равно на 48 по сто стотни.
Мога да го запиша по този начин.
Тогава ще кажеш: "Това са 48 по сто стотни
или 4800 стотни."
Ще го запиша по следния начин.
Това е равно на 4800 стотни,
делено на 24 стотни.
На колко е равно това?
Ще използваме същата логика, която използвахме по-горе.
Ако имаме 4 хиляди и осемстотин от нещо
и ако го разделим на равни групи
по 24 от същото нещо,
тогава имаме 4800, разделено на 24 равни групи.
Значи това е равно на 4800 върху 24.
Можем да изразим 4800 като 48 по сто.
Значи това е равно на 48 по (100 върху 24).
Разбира се, можем да разглеждаме това
като равно на 48 върху 24,
и може би вече пресметна това наум,
по 100.
Колко е 48 делено на 24?
Това е равно на 2.
Две по сто е равно на двеста.
Това ето тук е равно на 200.
Можеш да го направиш и по този начин,
или подобно на начина, по който го направихме преди,
където вместо да го изразим с думи,
ние го изразихме като 48 върху 24 стотни.
Вместо да умножаваме числителя
и знаменателя по 10,
можем да искаме да умножим по нещо друго,
за да получим цели числа и в числителя, и в знаменателя.
Помисли за това след края на урока
и опитай да го направиш самостоятелно.